laion/Wikipedia-Exotic huggingface dataset:
Sabotage (שיר של ביבי רקסה)

"Sabotage" (בעברית: "חַבָּלָה") הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-16 באפריל 2021, על ידי חברת התקליטים וורנר רקורדס, כסינגל שלישי מתוך האלבום השני שלה, Better Mistakes. "Sabotage", הושמע לראשונה למעריצים כשנערכה מסיבת השמעה במהלך סיבוב ההופעות "Happiness Begins Tour" של להקת בנים האחים ג'ונאס, בו שימשה רקסה כמופע חימום. ב-19 במרץ 2020, פרסמה רקסה הצצה לשיר בשידור חי באינסטגרם שלה. ב-7 באפריל 2020, עלתה לשידור חי בעמוד האינסטגרם שלה יחד עם ההרכב TXT, שם פרסמה הצצה נוספת לשיר. במהלך השידור החי, שאל אחד מחברי הלהקה, "מתי תוציאי את השיר" והיא בתגובה, אמרה שזה יקרה באפריל, אך בשל מגפת הקורונה, דחתה יציאת לקיץ. ב-9 באוקטובר, אישרה רקסה כי השיר יופיע באלבום האולפן השני שלה, Better Mistakes. ב-18 באוקטובר, הגיבה למעריץ בחשבון הטוויטר שלה ואמרה הוא עתיד לצאת בקרוב. ב-15 בנובמבר, במהלך טקס פרס בחירת הקהל, רמזה שהסינגל הבא שלה יהיה "Sabotage". ב-4 באפריל 2021, הכריזה על צאתו של "Sabotage", יחד עם עטיפתו ותאריך יציאתו הרשמי. יממה לאחר מכן, פרסמה הצצה מהווידאו הקליפ שלו. היא תיארה אותו כ"בלדת פופ" והחשיבה אותו כ"שיר שנכתב ישרות מהלב". בהמשך, הצהירה שהוא "הפגיע ביותר" שכתבה. "Sabotage" הוא אחד השירים הפגיעים ביותר באלבום החדש שלי, Better Mistakes. הוא יפה, כנה ומלא בכאב. אני מודה שלפעמים אני מפריעה לעצמי להתקדם בחיים. אני יודעת שאני לא לבד בחוויה של הפגיעה העצמית הזו והבלדה הזו היא הכרה שלפעמים אנחנו האויב הגרוע ביותר של עצמנו. — רקסה שתיארה את ההשראה והמשמעות שמאחורי השיר בראיון עם מגזין Celeb Secrets. הווידאו קליפ של השיר פורסם בערוץ היוטיוב של רקסה ב-16 באפריל 2021. הקליפ בוים על ידי כריסטיאן ברסלאואר. בקליפ, ניתן לראות את רקסה בבית נטוש לצד זרים של פרחים. לאחר מכן, היא יושבת בסלון ושוקעת במים. בהמשך, כל המראות מתנפצות סביבה. בסופו של דבר, היא שורפת את כל הבית עם גפרור. סרטון השיר "Sabotage" באתר יוטיוב ביבי רקסה, גרג קורסטין, מייקל מטוסיץ', ג'ון היום, מיכאל טאי Since it doesn't seem like you all can wait any longer for this... #SABOTAGE out Friday!, twitter (באנגלית) VIP got to hear "Sabotage", "20 Anymore", & "Mama" in Orlando», twitter VIP Rexhars at the Listening Party in Buffalo, NY got to hear "Heaven Sent", "Mama", "Sabotage", and a new song - "Posers", twitter VBebe Rexha - Sabotage, twitter Bebe Rexha & TXT Instagram Live, youtube (באנגלית) Bebe Rexha Returns With Reinforcements: New Management, 'Jealous' Jam, Squad Featuring Doja Cat and Charli D'Amelio, variety That's coming just wait patience my love, twitter ELA TÁ CHEGANDO! Bebe Rexha praticamente confirma que estará gravando o clipe de "Sabotage" no #PCAs (legendado), twitter Since it doesn't seem like you all can wait any longer for this... #SABOTAGE out Friday! Pre-save now: beberexha.lnk.to/sabotage, twitter Tonight 💐 #SABOTAGE, twitter New Music Friday: Bebe Rexha Teases Sophomore Album with New Single "Sabotage", celebsecrets (באנגלית) Bebe Rexha - Sabotage [Official Music Video], נבדק ב-2021-04-20 Bebe Rexha is already apologizing for her heartbreaking 'Sabotage' music video, etalk Sabotage - Single by Bebe Rexha, נבדק ב-2021-03-01
פרויקט משפחות

פרויקט משפחות היא סדרה דוקומנטרית ישראלית אשר עלתה לשידור בכאן 11 ב-15 באפריל 2021. הבמאי והתסריטאי של הסדרה הוא דוד דרעי-ברקאי, יוצריה הם: דוד דרעי-ברקאי, רוני מנור, שגית שלום ויניב רייז-שפי, והיא מבוססת על רעיון של דרעי-ברקאי. הסדרה, בהשראת הפרויקט התיעודי הבריטי "7 UP", תעקוב, החל משנת 2020, אחר חייהן של עשר משפחות ישראליות ממגזרים ושבטים שונים של החברה הישראלית. דוד דרעי, יוצר הסדרה, יציג מעקב דוקומנטרי ייחודי אחר המשפחות, אשר בכל אחד מהן ילד/ה שעלה עם תחילת התיעוד לכיתה א', ויבחן שאלות יסוד הנוגעות לזהות המשפחתית, השבטית והקולקטיבית של המשפחות. העונה הראשונה שעלתה לשידור ביום העצמאות 2021, ליוותה את התמודדותן של עשר המשפחות עם מגפת הקורונה. לאן יובילו המתחים והמאבקים בין השבטים השונים בחברה הישראלית את המשפחות הישראליות בעשורים הבאים של המדינה? איך נראים הדילמות, השינויים ותהליכי ההתבגרות האישיים והמשפחתיים? הסדרה צפויה לחזור מדי כמה שנים אל המשפחות ולבדוק מה התחדש בחייהן. בסדרה משתתפות עשר משפחות: משפחת גוליברוצקי, כפר סבא – מתגוררת במרכז משפחת עבד אל קאדר, טייבה – נמנית עם החברה הערבית משפחת שוסהיים, עפרה – מתגוררת בהתנחלות משפחת טשומה, ראשון לציון – נמנית עם יוצאי אתיופיה משפחת ועקנין, בית שמש – נמנית עם המגזר החרדי משפחת בסרבוב, קריית ביאליק – נמנית עם יוצאי רוסיה משפחת אתר-פלד, גונן – מתגוררת בקיבוץ משפחת שלומי, ירוחם – מתגוררת בפריפריה משפחת אבו אלקיעאן, אום אל-חיראן – נמנית עם הבדואים בישראל משפחת דרעי-ברקאי, תל אביב-יפו – משפחה חד-מינית, משפחתו של יוצר הסדרה, דוד דרעי-ברקאי. הסדרה עלתה לשידור בכאן 11 ב-15 באפריל 2021, מוצאי יום העצמאות. "פרויקט משפחות", במסד הנתונים הקולנועיים IMDb (באנגלית) "פרויקט משפחות", באתר אידיבי אתר האינטרנט הרשמי של פרויקט משפחות ביקורות: נדב מנוחין‏, "מחוברים" ו"פרויקט משפחות" הן שני צדדים של אותו מטבע - ואחד בוהק יותר מהאחר, באתר וואלה, 18 באפריל 2021 גילי איזיקוביץ, "פרויקט משפחות": הלוואי שהיה אפשר להריץ כמה שנים קדימה, באתר הארץ, 20 באפריל 2021 נועה לימונה, הסדרה התיעודית הזאת מגלה מה משותף ל(כמעט) כל הישראלים, באתר הארץ, 28 באפריל 2021
Not in Chronological Order

Not in Chronological Order (בעברית: לא בסדר כרונולוגי) הוא אלבום הבכורה של הזמרת-יוצרת האמריקאית ג'וליה מייקלס. האלבום יצא לאור ב-30 באפריל 2021 על ידי חברת התקליטים ריפבליק רקורדס. מתוך האלבום יצאו שני סינגלים. מייקלס הוציאה את סינגל הבכורה שלה "Issues" בשנת 2017, לאחר מכן הוציאה את המיני-אלבום Nervous System, בשנת 2017, בהמשך, יצאו עוד שני מיני-אלבומים Inner Monologue Part 1 ו-Inner Monologue Part 2, בשנת 2019. ב-1 באוקטובר 2020, הוציאה את "Lie Like This", כסינגל ראשון מתוך האלבום. ב-26 במרץ 2021, הוציאה את הסינגל השני "All Your Exes". ב-9 באפריל, הודיעה מייקלס במגזין Women's Wear Daily, כי תוציא את אלבום הבכורה שלה ב-30 באפריל באותה השנה. ב-14 באפריל, הכריזה מייקלס ברשתות המדיה החברתיות שלה את שמו של האלבום, Not in Chronological Order, ובאותו היום פרסמה את רשימת הרצועות ועטיפתו. יממה לאחר מכן, הוציאה מייקלס את הסינגל השלישי "Love Is Weird". מידע על האלבום Not in Chronological Order באתר MusicBrainz האלבום Not in Chronological Order באתר אפל מיוזיק Not in Chronological Order, Discogs (באנגלית) Julia Michaels: Nervous System Album Review, pitchfork Julia Michaels' New EP Features Songs With Selena Gomez, Niall Horan: Listen, billboard Julia Michaels discusses 'Inner Monologue Part 2' & the scariest part of songwriting, billboard Julia Michaels Announces New Single "Lie Like This", idolator all your exes.... March 26th 🪓⚰ pre-save now 👉 JuliaMichaels.lnk.to/allyourexes, idolator Julia Michaels Has Already Arrived, wwd Not In Chronological Order out April 30, instagram Don't know how I wound up here... Love Is Weird 4.15 ❣, instagram Not In Chronological Order by Julia Michaels (באנגלית בריטית), נבדק ב-2021-04-30 Not In Chronological Order Signed CD – Julia Michaels Merch (באנגלית בריטית), נבדק ב-2021-04-30
בית תיקון

בית תיקון (באנגלית: House of correction) היה סוג של מוסד, שנבנה לאחר שהחוק להקלת העניים 1601 (אנ') הועבר בפרלמנט הבריטי. חוק זה אמר כי מקומות שבהם מי ש"לא היו מוכנים לעבוד", כולל נוודים וקבצנים, הוצאו לעבודה וללמידת נימוסים בבתי התיקון. בניית בתי התיקון באה לאחר העברתו של תיקון לחוק להקלת עניים 1601. עם זאת, בתי התיקון לא נחשבו כחלק ממערכת החוק, מפני שהחוק הבחין בין מיושבים עניים לנוודים עניים. בית התיקון הלונדוני הראשון היה ארמון בריידוול, בתחילת המאה ה-16. בתי מידלסקס (אנ') ווסטמינסטר נפתחו בתחילת המאה ה-17. עקב הרפורמה הראשונה במסע הנימוסים, היה גידול במספר בתי התיקון לקראת סוף המאה ה-17. בתי התיקון נקבעו ועל ידי חוקים רבים שעברוו בפרלמנט הבריטי, והם נועדו יותר כדרך ענישה על עבירות קלות ספציפיות. עבריינים היו, בדרך כלל, מחויבים לבתי תיקון על ידי שופטי בית המשפט השלום, שהשתמשו בסמכויותיהם השיפוטיות, ביחס לעבירות קלות. בבתי התיקון של מידלסקס ווסטמינסטר, בסוף המאה ה-17 ותחילת המאה ה-18, האישומים הנפוצים ביותר נגד הנידונים היו זנות, גניבות קטנות ו"התנהלות רופפת, בטלה וחסרת סדר" (עבירה שהוגדרה באופן רופף שיכולה לכלול מגוון רחב של התנהגויות לא נכונות). למעלה משני שלישים מהנידונים היו נשים. יותר ממחצית הנידונים שוחררו תוך שבוע, ושני שלישים מהם בתוך שבועיים. בנוסף למאסר בבתי תיקון, למעלה ממחציתם קיבלו מלקות, במיוחד אלו שנמצאו אשמים בגניבה, שוטטות, והתנהלות זימה והליכה לילית (זנות). כמעט כל הנידונים נדרשו לעבוד בעבודה קשה, בדרך כלל בלהכות בקנבוס. ב-1720, חוקק חוק שהתיר, למעשה, להשתמש בבתי התיקון למעצר לפני משפט של "נוודים, ופושעים אחרים, עבריינים ואנשים המואשמים בעבירות קטנות". בשנות ה-60 וה-70 של המאה ה-18, הנידונים שהמתינו למשפט היוו, למעשה, יותר משלושה רבעים מהמחויבים לבתי מידלסקס ווסטמינסטר. בחבר העמים של מסצ'וסטס, המונח "בית תיקון" נותר שם נרדף לכלא המדינה. הדבר נכון גם לגבי מדינת מרילנד. במחוז מילווקי (אנ'), ויסקונסין, קיים בית תיקון פעיל, שאינו נכלל כחלק ממתקן הכלא במרכז המחוז. "The 1601 Elizabethan Poor Law". www.victorianweb.org. ארכיון מ-2019-10-08. נבדק ב-18 בנובמבר 2018. {{cite web}}: (עזרה) "Background - Houses of Correction - London Lives". www.londonlives.org. ארכיון מ-2021-04-15. נבדק ב-18 בנובמבר 2018. {{cite web}}: (עזרה) "Archived copy". אורכב מ-המקור ב-2010-12-05. נבדק ב-2009-08-10. {{cite web}}: (עזרה) "DPSCS - Facility Locator". www.dpscs.state.md.us. ארכיון מ-2021-04-15. נבדק ב-18 בנובמבר 2018. {{cite web}}: (עזרה) בית התיקון במחוז מילווקי
Who Wants to Live Forever

"Who Wants to Live Forever" (בעברית: "מִי רוֹצֶה לִחיוֹת לָנֶצַח") הוא שיר של להקת הרוק הבריטית קווין, מתוך האלבום A Kind of Magic משנת 1986. הוא נכתב על ידי גיטריסט הלהקה בריאן מיי לפסקול הסרט איש הנצח. בשיר ניגנה תזמורת בהובלתו של המלחין מייקל קאמן. השיר הגיע למקום ה-24 במצעד הבריטי ולמקום ה-7 בהולנד. בשנת 1991 הוא נכלל באלבום האוסף Greatest Hits II של הלהקה. הקליפ של השיר בוים על ידי דייוויד מאלט וצולם בלונדון ב-16 בספטמבר 1986. הוא הציג תזמורת בהובלתו של מייקל קאמן, ואת פרדי מרקיורי לבוש בחליפת טוקסידו. בקליפ מופיע גם נגן הבס של הלהקה ג'ון דיקון מנגן על קונטרבס לבן, על אף שלא השתתף בהקלטת השיר. באותה שנה יצא לאור אלבום הווידאו השישי של קווין הנושא שם זהה לשיר. אלבום זה מכיל קליפים לשיר הנ"ל ו-"A Kind of Magic". מאז יציאתו לאור, השיר בוצע על ידי אמנים רבים. סיל ביצע גרסה חיה לשיר במופע המחווה לפרדי מרקיורי בשנת 1992. השיר בוצע גם על ידי שרה ברייטמן ולהקת דיון הגרמנית. פרדי מרקיורי - זמרה, קולות רקע בריאן מיי - זמרה, קולות רקע, סינתיסייזר, גיטרה מובילה, גיטרת קצב, עיבודים תזמורתיים רוג'ר טיילור - תופים, מכונת תופים, קולות רקע מייקל קאמן - עיבודים תזמורתיים, ניצוח התזמורת הפילהרמונית הלאומית - כלי מיתר, כלי נשיפה, כלי הקשה "Who Wants to Live Forever" (בעברית: "מִי רוֹצֶה לִחיוֹת לָנֶצַח") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן החמישי שלה, Timeless. השיר יצא לאור ב-18 באפריל 1997, כסינגל השלישי מתוך האלבום, על ידי חברת התקליטים איסט וסט רקורדס. הוא נכתב על ידי בריאן מיי. כאשר הופץ ברחבי העולם, צורפו אליו השירים "A Question of Honour" ו-"Heaven Is Here". השיר "Who Wants to Live Forever" בוצע והוקלט על ידי קווין במקור ונכלל באלבום, A Kind of Magic. גרסתה של הלהקה זכתה להצלחה באזורים שונים ברחבי העולם, תוך שדורגה במקום ה-44 במצעד השנתי של גרמניה שפורסם ב-1996. לאחר מכן, החליטה ברייטמן להקליט את השיר כחלק מ-Timeless. פרק זמן לצאתה, עלתה גרסתה של ברייטמן לספוטיפיי, שם הצליחה לצבור 1.2 מיליון השמעות. "Who Wants to Live Forever" זכה להצלחה נאה כאשר דורג בשיאו במקום ה-45 במצעד הסינגלים הבריטי. מידע על היצירה "Who Wants to Live Forever" באתר מיוזיק בריינז מידע על הסינגל "Who Wants to Live Forever" באתר מיוזיק בריינז מידע על היצירה "Who Wants to Live Forever" באתר Discogs סרטון השיר "Who Wants to Live Forever" באתר יוטיוב Certificazioni - FIMI, www.fimi.it (ב־) BPI Timeless, 1997-05-24, נבדק ב-2022-01-22 Sarah Brightman – Who Wants To Live Forever (1997, Gatefold Sleeve, CD) (באנגלית), נבדק ב-2022-01-22 Release group “A Kind of Magic” by Queen - MusicBrainz, musicbrainz.org Queen - A Kind Of Magic, Discogs (באנגלית) A Kind of Magic - Queen | Songs, Reviews, Credits | AllMusic (באנגלית), נבדק ב-2022-01-22 Offizielle Deutsche Charts - Offizielle Deutsche Charts, www.offiziellecharts.de Who Wants To Live Forever, 2006-01-01, נבדק ב-2022-01-22 SARAH BRIGHTMAN | full Official Chart History | Official Charts Company, www.officialcharts.com
לגארטו

לגארטו (בפורטוגזית: Lagarto) היא עיר במדינת סרז'יפה בברזיל. נכון ל-2020, אוכלוסייתה של העיר נאמדת ב-105,221 תושבים והיא נמצאת במקום השלישי מבחינת אוכלוסייה במדינה. שטחה הוא 969 קמ"ר וגובהה הוא 183 מטרים מעל פני הים. העיר ממוקמת במרחק של כ-75 קילומטר מבירת המדינה, אראקז'ו. בעיר ישנו מועדון כדורגל בשם "מועדון הכדורגל לגארטו" שהוקם בשנת 2009. לפי מפקד שנערך ב-2010, 48.46% מתושבי העיר מתגוררים באזור היותר כפרי שלה, ו-51.54% מתגוררים באזור העירוני, המודרני והמתפתח יותר. כמו כן, מפקד זה הראה ש-49.02% מאוכלוסיית העיר הם גברים ו-50.98% הם נשים. חלק ניכר מהכלכלה של העיר מבוסס על חקלאות,ובעיקר טבק והדרים. כמו כן, יש מספר רב של בעלי חיים ומסחר בבעלי חיים בעיר. מדיה וקבצים בנושא לגארטו בוויקישיתוף אתר האינטרנט הרשמי של לגארטו מידע על העיר, באתר cidades.ibge.gov.br ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
איטבאיאנה

איטבאיאנה (בפורטוגזית: Itabaiana) היא עיר במדינת סרז'יפה בברזיל. נכון ל-2020, אוכלוסייתה של העיר נאמדת ב-96,142 תושבים, שטחה הוא 336.685 קמ"ר והיא העיר הרביעית בגודל אוכלוסייתה בסרז'יפה. גובהה הוא 188 מטרים מעל פני הים. העיר נוסדה בשנת 1675, ושוכנת במרחק של כ-54 קילומטר מהבירה אראקז'ו. בעיר ישנו את פארק פלקון, אזור השימור היחיד של עופות דורסים באמריקה הדרומית. חלק ניכר מהכלכלה של העיר מבוסס על חקלאות: סחר בפירות וירקות ובעיקר מבטטה, בצל ועגבנייה. כמו כן, יש מספר מפעלי משאיות בעיר והעיר היא בעלת האחוז הגבוה ביותר מבחינת משאיות לאדם במדינה. האקלים של העיר מורכב, לרוב, מארבעה עד חמישה חודשי בצורת בשנה. הטמפרוטרות בעיר יכולות לנוע בין 34.5 מעלות בקיץ למינוס 35 מעלות בחורף. בחודשים מאי עד ספטמבר הטמפרטורה הממוצעת היא סביב 25 מעלות בימים ו-18 מעלות בלילות. מדיה וקבצים בנושא איטבאיאנה בוויקישיתוף אתר האינטרנט הרשמי של איטבאיאנה מידע על העיר, באתר cidades.ibge.gov.br פארק פלקון, באתר האתר הרשמי של העיר
מארש גדוד פראוברז'נסקי

מארש גדוד פרובראז'נסקי (ברוסית: Марш Лейб-гвардии Преображенского полка) היא אחת משירי הלכת הצבאיים הרוסיים המפורסמים ביותר. גדוד פראובראז'נסקי, שהשיר שימש כהמנונו, היה אחד העתיקים והיוקרתיים ביותר מבין גדודי צבא האימפריה הרוסית. המארש שימש כהמנון לא רשמי בתקופת האימפריה המוקדמת. לאחר מהפכת פברואר חדל השימוש במארש. כיום שיר הלכת משמש לעיתים קרובות ברוסיה המודרנית, במיוחד במצעד השנתי של יום הניצחון לחגיגת הצבעים (דגל רוסיה ודגל הניצחון), במיוחד במצעד יום הניצחון בשנת 2005. עם זאת החל משנת 2010 השיר מלחמה קדושה תופס מקום כשיר מרכזי בטקס המצעד. לא האמינו כי נעשה שימוש רשמי בברית המועצות, אך הושמעו על ידי להקות צבאיות סובייטיות בקונצרטים ולעיתים נדירות במהלך קטעי אימון של המצעדים. לפני מלחמת העולם הראשונה שימש המארש כ-Prasentiermarsch בכמה תצורות צבאיות בפרוסיה. מאז 1964 משמשת כמראש הנחתים המלכותיים על פי גרסה של פרנסיס ויויאן דאן. לא ידוע מלחין ולא תאריך כתיבת השיר. אם לשפוט מכותרת ישנה של המארש, "מארש פיוטר הגדול", יש השערות שהלחן נכתב בתקופתו של פיוטר הגדול. כמה חוקרים אירופיים הציעו מחבר שוודי, אך אין שום הוכחה לכך. במקורות גרמניים מוזכר שמו של פרדיננד האזה (1788–1851). האזה אכן עבד ברוסיה במאה ה-19, והוא כתב את המארש השני של גדודי פראובראז'נסקי. כמה מקורות באנגלית, בהתייחסותם לסידור המארש לנחתים המלכותיים, נותנים בטעות את שמו של המלחין כדונאיובסקי, ויויאן דאן, בעוד העתקים הבריטיים מראשית המאה העשרים של המארש, ייחסו אותו בטעות לארנסט דונובובסקי, שהיה למעשה בעסקי הוצאת תווים, ולא היה מלחין. כמה מילים ידועות כמשמות בעת ניגון המארש. מדיה וקבצים בנושא מארש גדוד פראוברז'נסקי בוויקישיתוף "История марша Лейб-Гвардии Преображенского полка", reprinted from the article Агафонов Н., Петров Ф. "Марш лейб-гвардии Преображенского полка", Оркестр, 2007 "National Anthem | Russia's State Symbols". En.rian.ru. RIA Novosti. אורכב מ-המקור ב-2009-02-04. נבדק ב-2013-11-30. "Russian Anthems museum". Hymn.ru. 2013-04-14. אורכב מ-המקור ב-2013-07-03. נבדק ב-2013-11-30. "The Regimental Marches of Her Majesty's Royal Marines:A Life on the Ocean Wave Regimental Quick March". Royalmarinesbands.co.uk. אורכב מ-המקור ב-2013-12-03. נבדק ב-2013-11-30. Tony Dean, "Mistaken Attributions: The Preobrajensky March", IMMS UK (Founder) Branch Journal, No. 112, Summer 2017, p. 13 (retrieved January 31, 2020)
ספריי חוטים

ספריי חוטים (באנגלית: Silly String או Aerosol String) הוא צעצוע בצורת מיכל התזה (אנ'), שאופן הפעלתו דומה לתרסיס. כאשר לוחצים על פיית המיכל, משתחררים חוטי פלסטיק דביקים, צבעוניים וגמישים למרחק מסוים. לעיתים קרובות, נעשה שימוש בספריי החוטים בחתונות, מסיבות יום הולדת, קרנבלים ואירועים חגיגיים אחרים. השימוש בספריי חוטים נאסר במספר מקומות מסיבות שונות, כולל עלויות ניקוי ופינוי, וחשש לפגיעה פוטנציאלית בצבע של בתים וכלי רכב. השימוש בספריי חוטים אסור ברידג'ווד (אנ'), ניו ג'רזי ובמספר מקומות אחרים, ונאסר גם במספר כינוסים ואירועים ציבוריים. מועצת העיר הנטינגטון (אנ') בלונג איילנד אסרה על מכירת ספריי חוטים לפחות 1,500 רגל (460 מטרים) מנתיבם של מצעדים. ב-2001, העיירה מידלבורו (אנ'), מסצ'וסטס, חוקקה איסור על השימוש בספריי חוטים. אנשים שנתפסו משתמשים בספריי חוטים, עמדו בפני קנס של 300 דולר אמריקני. ב-2004, חוקקה לוס אנג'לס פקודה עירונית (LAMC סעיף 56.02), שאסרה שימוש בספריי חוטים בהוליווד בליל כל הקדושים. מדיה וקבצים בנושא ספריי חוטים בוויקישיתוף ד"ר אבי סאייג, כיצד עובד ספריי חוטים של פורים ומדוע הוא קר? אודליה, באתר מכון דוידסון, ‏8 בנובמבר 2011 Sanders, Alain L.; Horn, Dara (1998-07-06). "Banned in the U.S.A." Time. ארכיון מ-2011-10-07. נבדק ב-2011-09-27. Morris, DS (5 במרץ 2008). "Huntington bans Silly String sale near parades". Newsday.com. Newsday.com. נבדק ב-2008-03-13. {{cite web}}: (עזרה) (הקישור אינו פעיל, October 2010) "American towns mull swearing & Silly String bans". Associated Newspapers. ארכיון מ-2021-04-18. נבדק ב-2011-09-27. \"Town By-Laws". Bellicose Bumpkin blog. 9 במאי 2012. ארכיון מ-2021-04-14. נבדק ב-2021-04-14. {{cite web}}: (עזרה) "Silly String Banned In Hollywood This Halloween". Lapdonline.org. Los Angeles Police Department. באוקטובר 2004. ארכיון מ-2011-06-04. נבדק ב-2011-05-15. {{cite web}}: (עזרה) "Art 6 Ch 5 Sec 56.02" (PDF). Los Angeles Municipal Code. ארכיון (PDF) מ-2015-11-21. נבדק ב-30 ביוני 2013. {{cite web}}: (עזרה) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
הר דולנס

הר דולנס (באנגלית: Mount Dolence) הוא הר סלעי ברכס הריטג', בהרי אלזוורת', בארץ אלזוורת' שבארנטארקטיקה. גובהו של ההר 1,950 מטרים מעל פני הים; והוא ההר ה-1,277 בגובהו באנטארקטיקה. ההר ממוקם בקצה הצפון-מערבי של גבעות אנטרפרייז; חלקו העליון של קרחון יוניון מפריד בין הר דולנס לבין גבעות אדסון. שמו של ההר ניתן על ידי משלחת חקר הרי אלזוורת' (Ellsworth Mountains Party) מאוניברסיטת מינסוטה ממדינת מינסוטה שבארצות הברית, אשר חקרה את אנטארקטיקה בעונת המחקר (הקיץ האנטארקטי) 1962–1963. ההר נקרא על שם ג'רי די. דולנס (Jerry D. Dolence), שהיה גאולוג וחבר במשלחת החקר. • Damien Gildea, Mountaineering in Antarctica: complete guide: Travel guide • CHRISTOPHER P. MCKAY, EDWARD BALABAN, SIMON ABRAHAMS and NICK LEWIS, Dry permafrost over ice-cemented ground at Elephant Head, Ellsworth Land, Antarctica, Antarctic Science page 1 of 8 (2019), doi:10.1017/S0954102019000269 הר דולנס באתר הסקר הגאולוגי של ארצות הברית הר דולנס באתר הגאזט האנטארקטי המשווה SCAR של ממשלת אוסטרליה הר דולנס באתר peakery (מרחקים לאתרים סמוכים) תרשים הנוף הנשקף מהר דולנס באתר peakvisor גאזט השמות האנטארקטיים הרשמי של ארצות הברית מידע גאוגרפי והיסטורי גובהו של הר דולנס
משט יום העצמאות

משט יום העצמאות הוא משט שנערך מדי שנה ביום העצמאות בישראל, ובו שטים כלי השיט המתקדמים ביותר של חיל הים. פרק זה לוקה בחסר. אנא תרמו לוויקיפדיה והשלימו אותו. ב-1960, ביום העצמאות ה-12, נערך המשט לצד מטס יום העצמאות ומצעד צה"ל, בשנה זאת הוצגה לראווה במהלך המשט הצוללת החדשה של חיל הים, "אח"י תנין". ב-1998, במהלך חגיגות שנת ה-50 למדינת ישראל, נערך המשט מול חופי תל אביב-יפו, בשילוב עם מטס יום העצמאות. במשט צפו למעלה ממאה אלף אנשים. ב-2011, ביום העצמאות ה-63 של מדינת ישראל, יצא המשט מחיפה והמשיך עד חופי אשקלון. שנה לאחר מכן, ביום העצמאות ה-64 של ישראל, החליטה מערכת הביטחון שעל אף קיום המטס המסורתי של יום העצמאות, לא יתקיים המשט המסורתי, וזאת לאור הקיצוץ בתקציב משרד הביטחון. ב-2015, יום העצמאות ה-67 של ישראל, התקיים המשט במפרץ אילת על ידי פלוגת הביטחון השוטף שמקום מושבה בבסיס אילת. במשט השתתפו הדבורות, הנחשולים והצרעות. ב-2021, ביום העצמאות ה-73 של ישראל, לקחו במשט חלק כ-150 כלי שיט, ששטו בין חופי הרצליה לחופי תל אביב-יפו. המשט התקיים בסימן הצעדה למתנדבים, שניקו את חופי הים התיכון לאחר אסון הזיהום בזפת של חופי ישראל. ב-2022, יום העצמאות ה-74 של ישראל, התקיים המשט במפרץ אילת. ב-2024 הוחלט לבטל את מטס ומשט יום העצמאות, בעקבות מלחמת חרבות ברזל. מדיה וקבצים בנושא משט יום העצמאות בוויקישיתוף משט משותף יום העצמאות 2018, סרטון באתר יוטיוב (אורך: 2:03) עצמת צה"ל תופגן במצעד, הצופה, 29 באפריל 1960; המשך מפגן חיל האויר יום העצמאות 1998, סרטון באתר יוטיוב (אורך: 1:02:51) כתבי nrg מעריב, ישראל חוגגת את יום העצמאות ה-63: תפוסה מלאה בפארקים, באתר nrg‏, 10 במאי 2011 קובי פינקלר, מערכת הביטחון החליטה כי ביום העצמאות הקרוב, לא יתקיים המשט המסורתי. לעומתו, המטס של חיל האוויר יתקיים., באתר ערוץ 7, 15 באפריל 2012 יואב זיתון ואביטל להב, בוטל משט יום העצמאות: "בגלל קיצוץ התקציב", באתר ynet, 15 באפריל 2012 יואב זיתון, איתי בלומנטל ורענן בן צור, חוגגים עצמאות במטס חיל האוויר ובבסיסים, באתר ynet, 23 באפריל 2015 איפה חוגגים? אירועי יום העצמאות ה-67 לציבור הדתי, באתר "סרוגים", 22 באפריל 2015 כתבי ynet, ישראל בת 73 והחגיגות בעיצומן: "כמה חיכינו לעצמאות הזו", באתר ynet, 15 באפריל 2021 לאור הים הגבוה: לא יתקיים המשט המתוכנן בהרצליה, באתר "סרוגים", 4 במאי 2022 יואב זיתון, בעקבות המלחמה: צה"ל ביטל את מטס ומשט יום העצמאות, באתר ynet, 29 במרץ 2024
גבעות אנטרפרייז

גבעות אנטרפרייז (באנגלית: Enterprise Hills; מילולית "גבעות התעוזה" או "גבעות היוזמה") הן קבוצה בולטת של גבעות ופסגות שאינן מכוסות קרח, ברכס הריטג', בהרי אלזוורת', בארץ אלזוורת' שבאנטארקטיקה. גבעות אנטרפרייז מופו לראשונה על ידי הסקר הגאולוגי של ארצות הברית, בהתבסס על סקרי הקרקע ועל תצלומי אוויר שצולמו על ידי צי ארצות הברית, בין השנים 1961–1966. שמה של קבוצת הגבעות ניתן לה על ידי הוועדה המייעצת לשמות אנטארקטיים. השם ניתן, בהתייחס לשמו של רכס הריטג' בו הן ממוקמות. רכס הריטג' (באנגלית: "הריטג'" משמעו "מורשת") כמו גם אתרים נוספים ברכס, מתייחסים למורשת ארצות הברית (באנגלית "אנטרפרייז" משמע "יוזמה"). לרכס הגבעות צורת קשת, ואורכו 60 קילומטרים. הגבעות מהוות את הגבול הצפוני, והצפון-מזרחי של עמק הורסשו. • Damien Gildea, Mountaineering in Antarctica: complete guide: Travel guide • Casassa, G., Rivera, A., Acuña, C., Brecher, H., & Lange, H. (2004), Elevation change and ice flow at Horseshoe Valley, Patriot Hills, West Antarctica, Annals of Glaciology, 39, 20-28. doi:10.3189/172756404781814564 גבעות אנטרפרייז באתר הסקר הגאולוגי של ארצות הברית גבעות אנטרפרייז באתר הגאזט האנטארקטי המשווה SCAR של ממשלת אוסטרליה גבעות אנטרפרייז באתר mindat מחשבון מרחקים - המרחק מגבעות אנטרפרייז לאתרים סמוכים זמני שקיעת / זריחת שמש / ירח עדכניים עבור גבעות אנטרפרייז מזג אוויר נוכחי עדכני בגבעות אנטרפרייז תחזית מזג אוויר עדכנית ארוכת טווח עבור גבעות אנטרפרייז נתוני מזג אוויר היסטוריים עבור גבעות אנטרפרייז סטטיסטיקות מזג אוויר עבור גבעות אנטרפרייז גאזט השמות האנטארקטיים הרשמי של ארצות הברית מידע גאוגרפי והיסטורי מקור שמו של רכס הריטג'